भोपाल. जबलपुर की रहने वाली एक लेडी पायलट उस वक्त चर्चा में आई जब मध्य प्रदेश के सीएम शिवराज सिंह चौहान ने एक सभा के दौरान उनकी जमकर तारीफ की थी। इस तारीफ के पीछे कारण भी वाजिब था। दरअसल उस लेडी पायलट ने सीएम साहब की जान बचाई थी। 8 मार्च को इंटरनेशनल वुमन डे के मौके पर dainikbhaskar.com बता रहे हैं इस लेडी पायलट के उस साहसिक कारनामे के बारे में। ऐसे बचाई थी सीएम की जान...
- सीएम शिवराज सिंह साल 2015 में रतलाम और देवास उपचुनाव का प्रचार कर रहे थे। उसकी हेलिकॉप्टर की उड़ान की जिम्मेदारी कैप्टन सोनम वर्मा पर थी।
- 15 नवम्बर 2015 को चुनावी सभा के दौरान शिवराज हेलीकाॅप्टर से जा रहे थे।
- उसकी लैंडिंग के दौरान इस लेडी पायलट ने देखा कि हेलीपैड के पास इलेक्ट्रिक लाइन गुजर रही है तो उन्होंने तुरंत हेलिकॉप्टर को ऊपर उठाया।
- उसने सूझ-बूझ से पहले हेलीकाॅप्टर को पहले ऊपर उठा लिया और बड़े हादसे को टाल दिया। इसके बाद हवा में एक चक्कर लगाया और बाद में दूसरी जगह से हेलीकाॅप्टर को लैंड करवाया।
- उसके बाद की सभी चुनावी सभाओं में सीएम को लेकर उन्होंने ही उड़ानें भरी थीं।
- कैप्टन सोनल वर्मा के जन्मदिन के मौक पर उनकी काबिलियत और साहस से इंम्प्रैस होकर सीएम शिवराज सिंह चौहान ने भरी सभा में अपनी इस पायलट की तारीफ करते हुए जन्मदिन की शुभकामनाएं दी थीं।
कौन हैं सोनल
- सोनल वर्मा मूलत: जबलपुर की रहने वाली हैं। उन्होंने यूएस के हवाई स्थित पायलट ट्रेनिंग इंस्टीट्यूट से ट्रेनिंग ली है।
- 17 नवंबर को जन्मीं साेनल ने कुछ दिन पंजाब सरकार का हेलिकॉप्टर उड़ाया। वे फास्ट हेलीचार्टर्स इंडिया प्राइवेट लिमिटेड में पायलट हैं।
- इस कंपनी से बीजेपी ने चुनाव प्रचार के लिए हेलिकॉप्टर किराये पर लिया था। शिवराज ने इस उपचुनाव के लिए जितनी बार प्रचार के लिए दौरा किया है, इसी लेडी पायलट के साथ वे गए हैं।
- 15 नवम्बर की घटना के बाद सीएम का भरोसा उनपर और बढ़ गया था।
आगे की स्लाइड्स में देखें, इस खबर से जुड़ीं फोटोज...
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva